S-1147/2006

Mál þetta, sem dómtekið var í gær, er höfðað með ákæru útgefinni af lögreglustjóranum í Reykjavík 3. ágúst 2006 á hendur S-kk-þgf Þ-kk-þgf G-kk-þgf, kt. [...], Lindarsíðu 13, Akureyri, fyrir eftirgreind hegningarlagabrot framin á Hótel Nordica, Suðurlandsbraut, Reykjavík, aðfaranótt sunnudagsins 11. september 2005:

Fyrir líkamsárás og brot gegn frjálsræði eiginkonu sinnar, F-kvk-ef B-kvk-ef M-kvk-ef, með því að hafa haldið henni nauðugri á hótelherbergi þeirra í allt að 4 klukkustundir, elt hana er henni tókst að komast út úr herberginu og dregið hana fáklædda eftir göngum hótelsins, á hárinu meðal annars, aftur inn í herbergið, og með því að hafa, meðan á frelsissviptingunni stóð, veist að F-kvk-þgf B-kvk-þgf, hrint henni, slegið hana í andlitið, klipið hana víðsvegar um líkamann, rifið í hár hennar og stungið höfði hennar ofan í salernisskál, allt með þeim afleiðingum að F-kvk-nf bára hlaut mar og húðblæðingar á brjóstum og hálsi, mar og rispur á baki, handleggjum, hnjám, rasskinn, læri og í andliti, eymsli í hársverði og hárlausa bletti.

Þetta er talið varða við 1. mgr. 217. gr. og 1. mgr. 226. gr. almennra hegningarlaga nr. 19/1940 en til vara við 1. m gr. 217. gr. og 225. gr. sömu laga.

Þess er krafist að ákærði verði dæmdur til refsingar.

F-kvk-nf B-kvk-nf M-kvk-nf, kt. [...], krefst skaðabóta úr hendi ákærða að fjárhæð kr. 2.000.000, auk vaxta og dráttarvaxta samkvæmt vaxtalögum nr. 38/2001 frá 11. september 2005 til greiðsludags auk greiðslu þóknunar vegna réttargæslu.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Hefur hann farið þess á leit að dómurinn horfi á myndskeið úr eftirlitsmyndavélakerfum hótelsins til að leggja mat á verknaðarlýsingu ákæru. Eftir að hafa horft á myndskeið úr eftirlitsmyndavélakerfinu er það viðhorf dómsins að ekki fari milli mála að ákærði hafi m.a. dregið F-kvk-þf B-kvk-þf á hárinu, en það er eftir að ákærði nær að fella hana á 5. hæð og dregur hana að lyftu. Framlögð læknisvottorð styðja þetta en samkvæmt þeim bar hún greinileg merki þess að hafa verið hárreytt eða togað harkalega í hár hennar þar sem stórar flyksur höfðu losnað. Sannað er því með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Ákærði hefur játað verknaðarlýsingu ákæru, sem er í samræmi við gögn málsins. Er ljóst að ákærði svipti F-kvk-þf B-kvk-þf frelsi sínu umrætt sinn. Eru brot hans rétt heimfærð til refsiákvæða í ákæru.

Ákærði er fæddur í október 1962. Hefur hann ekki áður sætt refsingu svo kunnugt sé. Framferði ákærða umrætt sinn var harkalegt og átti með engu móti rétt á sér. Hann hefur hins vegar játað háttsemina greiðlega. Er það virt honum til málsbóta. Refsing hans er ákveðin fangelsi í 4 mánuði. Ákærði gerði grein fyrir því að hann og F-kvk-nf B-kvk-nf væru enn í sambúð og væru á leið til útlanda eftir næstu áramót. Myndi F-kvk-nf B-kvk-nf fara í nám og ákærði vera fyrirvinna heimilisins á meðan. Þessa frásögn ákærða hefur réttargæslumaður brotaþola staðfest. Með hliðsjón af þessu verður refsing ákærða skilorðsbundin til 5 ára, með þeim hætti er í dómsorði greinir.

F-kvk-nf B-kvk-nf M-kvk-nf hefur krafist miskabóta að fjárhæð 2.000.000 krónur, auk vaxta. Mál þetta er afgreitt sem játningarmál. Við þær aðstæður gefur kærandi ekki skýrslu fyrir dómi. Verður ekki mat lagt á miska hennar svo viðhlítandi sé nema hún komi fyrir dóminn. Í ljósi þessa verður ekki hjá því komist að vísa miskabótakröfunni frá dómi.

Ákærði greiði sakarkostnað samkvæmt yfirlitum lögreglustjóra, auk þess að greiða málsvarnarþóknun verjanda og þóknun réttargæslumanns, að teknu tilliti til virðisaukaskatts, með þeim hætti er í dómsorði greinir.

D ó m s o r ð

Ákærði, S-kk-nf Þ-kk-nf G-kk-nf, sæti fangelsi í 4 mánuði, en fresta skal fullnustu refsingarinnar og hún falla niður að liðnum 5 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Skaðabótakröfu F-kvk-ef B-kvk-ef M-kvk-ef er vísað frá dómi.

Ákærði greiði 446.651 krónur í sakarkostnað, þar með talin málsvarnarlaun skipaðs verjanda síns, B-kk-ef Ó-kk-ef H-kk-ef hæstaréttarlögmanns, 219.120 krónur, og þóknun til réttargæslumanns brotaþola, S-kvk-ef G-kvk-ef hæstaréttarlögmanns, 120.516 krónur.

S-kk-nf S-kk-nf